b"\n_START_ARTICLE_\nCombat de la Creu Coberta\n_START_SECTION_\nLa batalla\n_START_PARAGRAPH_\nPer tal de retardar les operacions d'aproximaci\xc3\xb3 borb\xc3\xb2niques al convent de Santa Madrona, el General Villarroel organitz\xc3\xa0 un atac als reductes del sector de Sants. Comand\xc3\xa0 l'atac el Coronel Marqu\xc3\xa8s de les Naves amb 250 soldats de l\xc3\xadnia dels regiments de Santa Eul\xc3\xa0lia i de la Concepci\xc3\xb3; 100 fusellers de muntanya de  Sant Vicen\xc3\xa7 Ferrer. Les forces austriacistes partiren de Santa Madrona i desferen els reductes borb\xc3\xb2nics, tot endinsant-se en el cord\xc3\xb3 de bloqueig. L'aven\xc3\xa7 catal\xc3\xa0 mobilitz\xc3\xa0 tot el quarter borb\xc3\xb2nic de Sants, i va obligar els assetjats a retirar-se cap a les seves l\xc3\xadnies. La retirada s\xe2\x80\x99efectu\xc3\xa0 per la Creu Coberta on el general Villarroel observava l'operaci\xc3\xb3, el qual mobilitz\xc3\xa0 la cavalleria de Badia i el Pinxadet per auxiliar les forces que es replegaven.\n_START_SECTION_\nConseq\xc3\xbc\xc3\xa8ncies\n_START_PARAGRAPH_\nEl combat de la Creu Coberta permet\xc3\xa9 retardar l'aven\xc3\xa7 borb\xc3\xb2nic i posar a prova les recentment al\xc3\xa7ades unitats militars._NEWLINE_Aquesta vict\xc3\xb2ria no va impedir que els borb\xc3\xb2nics estrenyessin el dogal a l'entorn de Montju\xc3\xafc i que desemboc\xc3\xa0 en el Combat del Convent de Santa Madrona."